रायपुर 16सितंबर 2018। दो साल पहले समता कॉलोनी में हुए गोली कांड की गुत्थी पुलिस ने सुलझा ली है। पुलिस ने कोलकाता से मुख्य आरोपी ओम प्रकाश पाण्डेय को गिरफ्तार कर लिया गया है। आरोपी ने किट प्लाई कंपनी के मैनेजर आंजय कुमार को मारने के लिए 3 लोगों को दो लाख रुपये की सुपारी दी थी। तीनों आरोपी को पहले ही पुलिस ने गिरफ्तार कर लिया था। आरोपियों से कड़ी पूछताछ में मुख्य आरोपी का नाम सामने आया था। जिसके बाद उसकी गिरफ्तारी की गई।